
Munkaközösségünket a tantárgyi sokféleség jellemzi. Ide tartozó tantárgyak: magyar nyelv és irodalom, dráma és színház, történelem, állampolgári ismeretek, etika, ének-zene, vizuális kultúra, mozgóképkultúra és médiaismeret, hon- és népismeret, tanulásmódszertan. 
Tantárgyi programunk tartalmazza az iskolában folyó képzés minden változatát:  nyolc évfolyamos, öt évfolyamos, négy évfolyamos és élsportolói nappali képzés.

A helyi tantervek a miniszter által kiadott, a 2020-as NAT-hoz illeszkedő tartalmi szabályozók alapján készültek (https://www.oktatas.hu/kozneveles/kerettantervek/2020_nat).
· Kerettanterv az általános iskola 5–8. évfolyama számára
· Kerettanterv a gimnáziumok 9–12. évfolyama számára 
· tanulásmódszertan: Kerettantervek egyes iskolatípusra, pedagógiai szakaszra, tantárgyra, vagy sajátos köznevelési feladat teljesítéséhez https://www.oktatas.hu/kozneveles/kerettantervek/2020_nat/kerettanterv_7_melleklet

A helyi tantervek rendelkeznek a kerettantervben meghatározott tanórai foglalkozások szabadon felhasználható órakeretének (legfeljebb tíz százalék) felhasználásáról, témakörspecifikusan, súlyozottan beemelve az órakeretbe elmélyítés céljából.

Tantárgyak, választható tantárgyak, évfolyamok

· állampolgári ismeretek 8. és 12. évfolyam
· dráma és színház 8. és 11-12. évfolyam
· ének-zene 5-10. évfolyam
· etika 5-8. évfolyam
· hon- és népismeret 6. évfolyam
· magyar nyelv és irodalom 5-12. évfolyam, humán irányultság emelt óraszámmal 11-12. évfolyam
· mozgóképkultúra és médiaismeret 12. évfolyam, élsportolói osztály
· tanulásmódszertan 9. évfolyam, élsportolói osztály
· történelem 5-12. évfolyam, humán irányultság emelt óraszámmal 11-12. évfolyam
· [bookmark: _GoBack]vizuális kultúra 5-10. évfolyam
Intézményi szinten, minden képzési formában a Művészetek műveltségi területen belül a választott tantárgy 8. és 11-12. évfolyamon: dráma és színház, illetve 12. évfolyamon az élsportolói osztályban: mozgóképkultúra és médiaismeret.
Iskolánk valamennyi 10. évfolyamos tanulója számára kötelező érvényű az irányultságválasztás, humán irányultság esetén magyar nyelv és irodalom, történelem. 11. és 12. évfolyamon ez emelt óraszámokat jelent. Kivételt képeznek ez alól az élsportolói osztály tanulói.

A taneszközök kiválasztásának elvei
· a tankönyvek térítésmentes igénybevételének biztosítása
· kerettantervnek való megfelelés
· tanulók életkori sajátosságaihoz való igazodás
· közérthető, áttekinthető szövegformálás
· taníthatóság, érthetőség
· a bevált tankönyvek, taneszközök megtartása
· szemléletesség
· segédanyagok megléte, digitális tartalmak, kiegészítések
· tudományos és a továbbtanulás szempontjából releváns szemlélet
· pártatlan, világnézetileg elfogulatlan, semleges hangnem
· hozzáférhetőség
· felmenő rendszer biztosítottsága
· ár
· összefüggések keresése, gondolkodtatás elősegítése
· terjedelem
· érettségi központúság, a középszint és az emelt szint elkülönítettsége
· a képzési ciklus végéig használhassák a diákok (különös tekintettel a szöveg- és
feladatgyűjteményekre, atlaszokra)
A Nemzeti alaptantervben meghatározott pedagógiai feladatok
· erkölcsi nevelés
· nemzeti öntudat, hazafias nevelés
· állampolgárságra, demokráciára nevelés
· az önismereti és társas kultúra fejlesztése
· a családi életre nevelés
· a testi és lelki egészségre nevelés
· felelősségvállalás másokért, önkéntesség
· fenntarthatóság, környezettudatosság
· pályaorientáció
· gazdasági és pénzügyi nevelés
· médiatudatosságra nevelés
· a tanulás tanítása

A pedagógiai feladatok megvalósítása a helyi tantervekben részletesen szerepel.

Tanórán kívüli programok
· színházlátogatás
· tanulmányi kirándulás
· színjátszó szakkör
· iskolai rendezvények, versenyek, műsorok rendezése, szervezése
· szakkörök (tanévenként meghatározva igény, érdeklődés szerint)










A társadalomtudományi munkaközösséghez tartozó összes tantárgyára vonatkozó szabályok

A tantárgyi sokféleségből adódóan néhány általános szabályt felállítottunk, amely minden tárgyra egyaránt vonatkozik. Ezek a szabályok főleg az értékeléssel, számonkéréssel kapcsolatosak. Ezeken a területeken fontosnak tartjuk az egységességet a munkaközösségen belül.

Az írásbeli beszámoltatás rendje
	Egy tanuló egy tanórán csak egy dolgozatot írhat. Ha témazárót írt vagy felelt, ugyanazon az órán már más formában nem számoltatható be.
	Ha a tanár lehetőséget ad a diáknak, hogy írásbeli feleletén egész órán dolgozzon, az adott órán vett új tananyagból nem kérhető számon a következő órán.
	Ha a tanuló mulaszt, a következő órán nem számoltatható be abból a tananyagból, melynek tárgyalásán nem volt jelen. Hosszabb mulasztás esetén lehetőséget kell adni a tananyag pótlására, s csak azután számoltatható be.

Az írásbeli munkák értékelése
Az írásbeli dolgozatokat pontozni kell. A feladatok pontozását minél kisebb részegységekre kell bontani, ami 0 vagy 1, illetve több ponttal történhet. Minél több itemre bontjuk a teszteket, annál pontosabban tudunk a tanulói teljesítmények között különbséget tenni, annál reálisabb a teljesítmény értékelése. A tanulók is egyértelműbb eredményének osztályzatában való megjelenítése. Az esszé formájában írt dolgozatokra ez az értékelési módszer nem alkalmazható. Az ún. röpdolgozat írásbeli feleletnek számít.
Az érdemjegyek nem egyenértékűek. A témazárók, összefoglaló jellegű teljesítmények érdemjegyei a félévi/tanév végi végső jegyek (az osztályzatok) alakításában nagyobb szerepet játszanak, ezek 200%-ot érnek az e-naplóban.

